정조 12년 · 목
西部前虞候白鳳麟爲其父褒贈事藍浦幼學任思良居昌幼學慎維海鄭弘稷長湍幼學吳彥孝公州幼學申碩周爲其祖褒贈事牙山幼學李心秀寶城幼學尹在寬爲其曾祖褒贈事宣川幼學劉勳永爲其先祖褒贈事全羅道幼學趙時永淳昌韓應聖褒贈事全羅道幼學師孟故統制使閔濟章褒贈事廣州幼學鄭翊夏爲其祖貤贈事全羅道幼學閔百諶故學生宋柁貤贈事交河幼學李命鉉爲其先祖贈諡事全義幼學慎正東故儒賢李翔贈諡事淸安幼學李再烈本縣朴之垕贈官事居昌幼學李遇采爲其父褒美事羅州幼學魯啓運爲其先褒賞事居昌幼學李遇玨爲其父褒賞事全羅道幼學宋守浩扶安李翼張褒揚事泰仁幼學權基定爲其曾祖褒揚事宜寧幼學田尙馥同縣朴昌淑旌表事衿川幼學李學基爲其父旌褒事居昌幼學李之亨魚有元安山幼學柳重和爲其祖旌褒事晉州幼學河學浩爲其母旌褒事長水幼學陸弘鎭本縣崔應文旌褒事靈光幼學李宅鎮本郡李宏中旌褒事延安幼學兪宅普等本府張性中夫妻旌褒事全羅道幼學崔晩賢等靈光林擇基妻李氏旌褒事忠淸道幼學崔大年林川趙見素妻黃氏旌褒事安義幼學李載郁同縣鄭煒旌褒事全羅道進士韓弘德贈參判柳彙進旌贈事興陽幼學金聲澤本縣張命周夫妻旌閭事慶尙道儒生具啓祥晉州李光臨等旌閭事全羅道幼學黃龍海等全州陸震機旌閭事忠州幼學許洁等本州沈鉉妻柳氏旌閭事江東幼學金㴠等本州李文奎旌閭事抱川折衝李紳爲其祖旌閭事江華幼學姜淑爲其高祖旌閭事居昌鄕吏慎大哲爲其祖贈職變通事長湍幼學金弘喆爲其曾祖贈職改施事晉州閑良徐道一爲其祖追奬事西部閑良金再亮爲其先祖追配事京畿幼學孟源大等孔子影堂享儀事居昌幼學李時燮慎溟翊祠賜額事永川幼學徐有謙李孟專祠賜額事恩津幼等金廉金谷祠賜額事恩津幼學朴來坤成忠文祠版移奉事洪州幼學金邦彥等成文忠廟主奉置事公州幼學孔載謙闕里祠修葺事黃州幼學皇甫淙爲其先祖不祧事西部幼學申在漢尹之五東部良人李昌晳南部律學生徒金性慎楊州進士趙漢逵春川幼學李法萬李鋏竹山幼學朴瑞豊權瑢安宗泰洪州幼學韓▣報恩幼學具命行龍仁幼學鄭履規廣州幼學李重光李仁成李承祖尹顯相李德仁韓宅維唐津幼學金國鎮砥平幼學李德源靈巖幼學尹壎陰竹幼學金廷耉衿川幼學李春載瑞山幼學李晟源大典幼學朴亮煥星州幼學鄭履玉太學典㒒李弘獻爲其父加資事南部幼學兪成桂砥平幼學許嵂陰竹幼學沈達永忠州幼學金翊成金瑋淸安幼學朴思爀朴海禹天安幼學金元鍾光陽幼學鄭守儉密陽幼學張就新春川保人柳論鳳爲其祖加資事梁山幼學皇甫淵爲其先祖伸冤事全州喪人李德鑑爲其父伸冤事光州私奴大金爲其上典伸誣事咸平幼學李養馥爲其父稱冤事振威幼學許墩爲其兄殺獄稱冤事燕歧幼學鄭弘達先世卞正事忠州幼學李馨慶爲其祖橫謗昭晰事南部幼學李成謙故忠壯公結復出給事黃州幼學金瑞慶田土推尋事衿川幼學李慶吾爲其祖恤典事醴泉幼學嚴尙寬爲其先祖致祭事咸興出身金時奎武士收用事沃溝幼學田光台吏額除汰事蔚山驛吏嚴德三免役事義州別付料軍官崔鎮遠馬政變通事慶州幼學金邦潤等誣賢之書禁斷事衣廛市民金景哲亂廛禁斷事都下冶匠李春世等廛名復設事內氷庫契人張聖民等氷契釐弊事金海鹽民李天柱鹽弊釐正事淸道幼學蔣宗琬等邑弊釐革事西部幼學宋義載爲其父蒙恩事東部李召史爲其夫殺獄蒙放事西部李召史東部申召史陽城柳召史爲其夫蒙放事北部良人李春源抱川童蒙柳快慶德山幼學尹象鉉鐵山幼學金仁爀爲其父蒙放事西部幼學李顗申大重前郡守李光德北部幼學黃杞長湍幼學許榟果川幼學李應瑞靑陽幼學姜啓成廣州幼學李宜祿禮山草土臣黃揖安山幼學趙完相康津幼學張得善山訟事新寧幼學金弘澤等還穀移屬事敎以猥則猥矣事係民隱自本道論理狀聞事下諭宜寧玄風靈山昌寧咸安閑良李孟先等漕舡變通事敎以係是民隱下送該道從長決處後狀聞事下諭固城居民金思男等疊役稱冤事敎以該道從長決給事下諭永興幼學朴東彥等龍興江疏瀹事敎以所重在焉卿其詳探細量論理狀聞事下諭安義居沙斤驛奴金德天免役事敎以下送本道使之詳考立案誠有是也斯速頉給事分付咸興幼學康以周免役事敎以此上言下送本道卿其査處事下諭平安道撥軍金載倜等添料給復事敎以事係撥弊此上言封送本道伯捄弊之方令道伯論理狀聞北部草土臣趙道源爲其父褒揚事敎以該曹之尙不回啓極爲可訝詳考草記事分付中部閑良李禹昌爲其父蒙恩事敎以其獨漏委折該房問于訓局以啓政院啓言問于訓局則以爲安樂峴補役時五人則或其身或其子皆赴役蒙賞至於禹昌之父萬益旣在外方未參領役則初無論賞之可論渠之白活與否雖未知之初不赴役今以見漏有此呼籲極涉猥越云矣中部沈光彬爲其父加資事敎以庶人年九十加資載在法典外方則每年歲首抄出狀聞雖有定式而京兆則無是例之故有此遺漏乎令該府査實草記老人之事有未可知何待回啓依法典加資待開政下批事亦爲分付廣州良人柳雨新爲其父褒奬事敎以兵判査問事實草記義州別付料軍官崔鎮遠關西馬政事敎以猥則猥矣令兵判招見問其經綸草記玉果幼學柳衡萬爲其祖請蒙酬功之恩事敎以令該曹論理草記南部私婢順玉上言以爲渠夫卞昌大承政院使令隨行時以院隸誤薦之罪定配於淸州老父年今八十三氣息奄奄一自渠夫謫去之後傷情倍切晝夜呼號至情之所不堪見故玆敢冒萬死哀呼於法駕之前伏乞特蒙恩典敎以猥越之外婢名上言極爲無嚴所當嚴處而係是四件內令該曹上言人參酌科治南部閑良咸興孫上言以爲世業畵員四代祖泰碩曾祖世輝二去己巳乙亥及癸丑年御眞繪盡時恪勤奉行荐蒙甄拔之典戊辰年御眞模寫時其祖道弘與張敬周泰應會金喜誠等竭誠奉行俱蒙邊將特除之恩癸巳年因特敎張敬周子永付司果泰應會子特差軍職而渠父厚喆獨爲落漏前後上言禮曹以軍門調用事回啓則依回啓施行事啓下而終未得付祿乞蒙天恩云敎以何不收用有此所籲令該曹申飭調用廣州私奴金允才上言以爲其父二巾年今九十三乞蒙加資之典云敎以老人之事有不可知依法典待開政加資利川幼學洪晛上言以爲其父通政天範年滿八十乞蒙加資之典云敎以老人之事有不可知待開政加資卽爲下批事分付沔川幼學李傅霖上言以爲其曾祖母年滿九十乞蒙加秩之典云敎以老人之事有不可知待有政夫人帖下批○備邊司啓言都下冶匠李春世等上言以爲市案中薪鐵廛郞渠等創設而還罷矣薪鐵與各樣鐵物皆是渠等打造成器者而廛名見革特爲復設以爲應役保生之地云矣廛名加設本自重難毋論新設復設決不可輕易許施向來渠等與雜鐵廛相訟也厚蒙朝家軫恤之澤則又此呼籲極爲放恣請勿施狀頭移法司重繩從之又啓言金海鳴旨島鹽民李天柱等上言以爲宮稅疊徵丙午年特蒙蠲減之恩矣翌年自宮房托以有土丙丁兩年稅條一時幷徵已不勝痛冤而公鹽貿販乃是八道所無之例以鹽本米一千五百石出給後米代鹽三千石準數濫捧本官地稅鹽營門沈醬鹽等各樣名色之徵納亦爲四百餘石以此公鹽貿販之役分之於十八邑俾無偏苦之冤云矣鹽稅疊徵事則曾因鹽民上言昌原等三邑鹽田土稅果許減給而明禮宮所屬田畓二十結零係是永作宮屯有土免稅之地而混入於疊稅減給之中故又因內司手本以依前捧稅事自本司草記蒙允則鹽納鹽稅土納土稅較然無疑公鹽貿販事本道產鹽莫過於鳴旨島鹽民生利必有鹽本米然後可以公私相濟故也若以公鹽散貿於沿海諸邑則本米尤當零瑣而如是紛紜者專出於私商專利之計也誠極痛駭請勿施狀頭令本道照律嚴勘從之又啓言內氷庫契人張聖民等上言以爲東西庫則以米作貢內庫之氷則使四郊八江坊民擔當浮出抄戶之際爲弊滋甚壬寅年自京兆筵稟定奪募民設契禁斷私氷酌定氷價而江居數三班戶以氷爲業者願與契人同事而數年所賣氷利及本錢盡歸幻弄渠等納劵自退則自官專任契人屬之紫門監而班戶雇人擊錚自秋曹革罷契名特蒙一視之澤復設契名私氷班戶付之契人使渠等擔當云矣法官之覆奏仍舊蓋出守經請勿施猥濫之罪令攸司科治從之○吏曹啓言梁山幼學皇甫淵上言以爲其先祖故領議政皇甫仁殉節時子故參判錫故直長欽當其父危急之時以身自蔽一時同死貞忠孝節父子無間尙未蒙復官之恩乞蒙天恩云矣皇甫仁與六臣同爲復官贈諡則其子以同時被禍之人未蒙伸雪之恩者未知何故後孫之鳴冤在所當然而雪冤復官事體甚重請議大臣稟處從之又啓言西部前虞侯白鳳麟上言以爲其父▣辛壬年殉死而其時事蹟昭載靑史矣同時冤死諸臣皆蒙褒崇之典而其父獨漏於一視之例乞蒙褒贈之典云矣辛壬諸臣俱蒙旌褒則白▣以同時冤死之人尙未蒙褒贈之典後孫之抑鬱事理固然請上裁敎以錄其後孫追贈當者事面稍有間焉許施當否議于時任大臣稟處又啓言咸平幼學李養馥上言以爲其祖斗三戊申逆亂時以書賊僞號伏法矣其後故宰臣李秉常李台重極口稱冤文正公李縡致書於門人曰李結城今於審理使別單已爲伸理而但未復官云擧世之公議可推乞蒙復官之典云矣養馥兄弟不有隄防前後上言今至七次誠極無嚴請勿施令該曹從重科罪敎以此事尙今未決以致屢次煩籲渠之所爲雖似猥越事屬爲親不可科罪況訟其冤之說皆出於有識之口且況居其鄕知其事如重臣諸人亦多力扶這間必有委折而然更以此意問于大臣後稟處又啓言觀此洪州幼學韓▣廣州幼學李仁成忠州幼學金翊成楊州進士趙漢逵春州幼學李法萬光陽幼學鄭守儉大興幼學朴亮煥竹山幼學朴瑞豊幼學權瑢幼學安宗泰淸州幼學朴思爀幼學朴海禹天安幼學金元鍾報恩幼學具命行西部幼學申在漢南部幼學兪成柱龍仁幼學鄭履䂓忠州幼學金瑋廣州幼學李重光幼學尹顯相幼學李德仁幼學韓宅維春川幼學李鋏唐津幼學金國鎮砥平幼學李德源幼學許嵂靈巖幼學尹壎春川保人柳論鳳等上言辭綠則韓▣父幼學時範年八十九李仁成父幼學李喆年八十五金翊成祖通德聖來年八十四趙漢逵父幼學榮郁年八十李法萬父幼學鎰年八十四鄭守儉祖幼學兌英年八十九朴亮煥父幼學宗國年八十五朴瑞豊父幼學凝道年八十八權瑢父幼學怡年八十四安宗泰父幼學溶年八十六朴思爀祖幼學就文年八十四朴海禹祖幼學天厚年八十七金元鍾祖通德命祚年八十五具命行父幼學廷麟年八十六申在漢父幼學㯳年八十兪成柱祖進士彥玉年八十六鄭履䂓父通德檍年八十二金瑋祖生員稙年八十四李重光父幼學載昶年八十一尹顯相父幼學弼靖年八十五李德仁父幼學世根年八十三韓宅維父通德命徽年八十五李鋏父幼學仁基年八十八金國鎮父幼學行元年八十七李德源父將仕汲年八十二許嵂祖通德灝年八十四尹壎父通德達胄年八十八柳論鳳祖業武世會年八十九願蒙加資之典云矣士庶年八十者除一階元有階者加一階載在法典請依此施行從之又啓言觀此陰竹幼學沈達永幼學金廷耉廣州幼學李承祖衿川幼學李春載西部幼學尹之五瑞山幼學李晟源等上言則沈達永祖僉知師尹金廷耇父將仕光玉李承祖父將仕▣李春載父朝奉奎泰尹之五父朝奉榮祚李晟源父朝奉志輔昨年因渠輩上言以士庶年八十以上或蒙一階之除或被加資之典則今此疊籲極涉猥越請竝勿施從之又啓言廣州幼學鄭翊夏上言以爲其祖檝戊申逆變詗捉賊魁之功今當舊甲之重回請蒙褒賞之典云矣鄭檝生前陞資已足酬勞死後貤贈不當疊施請置之從之又啓言宣川幼學劉勳永上言以爲其十一代祖善壬辰倭變自願出戰旋卽病死褒贈守門將八代祖彥卿兄弟與金將軍隨入遼東一時殉節七代祖夢祥丙子胡亂以別軍官出戰陣亡曾祖權管斗星戊申年願屬扈衛軍官乞蒙褒贈之典云矣壬丙間殉節陣亡之說事蹟無徵渠之十一代祖善旣有贈職則褒忠之典亦已見施八代祖彥卿兄弟七代祖夢祥丙子殉節曾祖斗量戊申之事俱無可記之蹟而敢懷僥倖有此呼籲極涉猥越請置之從之又啓言居昌鄕吏慎大哲上言以爲其祖致謹以戊申忠勞郞署贈職事已爲承傳啓下而其祖生前已爲老職嘉善法當陞秩故以此呈于吏曹欲爲筵稟而未果云矣致謹生前已爲嘉善則今此郞署之贈職有違公格似當隨品贈職從之又啓言密陽幼學張就新上言以爲其祖時彩今年九十有五乞蒙加資之典云矣士庶年九十每於歲初狀聞新有定式而前後道啓連爲見漏者必有委折請更關本道査實報來稟處敎以年是九十居在遐方往復査實動費許多日子老人之事有不可知相考京兆所在三式帳籍如無相左待後政卽爲下批又啓言長湍幼學金弘喆上言以爲其曾祖武科出身順宗以孝行得蒙贈職之恩而以陞六之人只以宣務郞郞署之贈者有違格例乞依法典贈職云矣誠如所訴當以堂下正三品改施貤贈之典者法例當然請上裁從之又啓言星州幼學鄭履玉上言以爲渠父長儒年滿九十獨未蒙壽職之恩特降恩資云矣果是九十則歲首抄啓何爲獨漏冒年干恩之弊難以上言有所取信請行關本道査實後稟處敎以依張就新上言回啓判付擧行又啓言玉果幼學柳衡萬上言以爲其祖一星當戊申逆變挺身冒入手縳逆賊年今八十七歲而職銜則特授尙衣僉正官敎矣朝家之年八十依例加資乃是法典而不入於歲首狀聞中特命更加一資云矣前因特敎査問本道一星未經實職則當初蔭加傍題之僉正未知緣何委折而身是士人年未九十則法不當加資而僥覬格外之恩究厥情狀極涉猥越請置之猥濫之罪令攸司科治敎以推以事理寧或誣罔卿其招致査問更爲草記又啓言太學典㒒李弘獻上言以爲其父鳳熽以文廟守㒒親行酌獻禮時連以事知守㒒擧行請依守㒒洪五蕃例得蒙加資之典云矣守㒒之擧行乃其職責而自爲功勞請蒙賞典極涉猥越請置之猥濫之罪令攸司科治從之又啓言依下敎上言人沈光彬處査問則以爲渠之流萬京中已爲十年而其父尙今留在於原春道初居淮陽近接金城入籍於兩邑故京兆抄啓時果未得參云故考見府上帳籍則其年甲雖無差錯在淮陽稱以壽啓在金城稱以守銀者未免相左加資一款不可遽然許施何以爲之乎敎以問于該道下批事分付又啓言依下敎上言人柳衡萬處査問則以爲其祖一星手縳咸陽賊魁存緖付之營將功參揚武特授尙衣僉正云徒手摶賊全不近理公家文跡初無可憑而因原從之參錄至蒙僉樞之特資朝家恩典在渠已極而敢售猥越之倖望誠極痛駭請勿施仍令攸司從重科治允之○禮曹啓言居昌幼學李遇采上言以爲其父長原戊申倡義乞蒙褒美之典云矣道啓之不擧姓名可見其差等於李遇春則今此所請屑越莫甚請置之從之文啓言安山幼學柳重和上言以爲其祖故學生慶種孝行卓異乞蒙旌表之典云矣孝行實跡屢呈見格與否依新頒定式請令道臣待明年歲首論理狀聞後稟處從之又啓言洪州幼學金邦彥等上言以爲成忠文廟主請依舊奉置於魯恩書院云矣忠文公成三問神主奉置位版之後旣因先儒定論其來久矣今於世代疏遠之後忽生移奉之議揆以事理亦甚乖當而多士齊籲旣如此請更議大臣稟處從之又啓言羅州幼學魯啓運上言以爲其六代祖故水使魯認忠節褒賞請令該曹稟處云矣魯認之忠節非不偉矣而今於久遠之後因其子孫之于請遽施褒贈事涉屑越請置之從之又啓言晉州幼學河學浩上言以爲其母李氏孝烈請蒙旌褒之典云矣李氏孝烈果入於今年春道臣狀聞啓下本曹尙未覆啓不待朝家處分而又此煩籲極涉無嚴請令道臣勘處敎以李氏之孝於舅烈於夫義於子一身而三節俱萃似此卓行曾所罕聞因本曹之不卽覆啓致此子孫之呼籲煩猥自煩猥節行自節行因此始知之歲首回啓至今留置云本曹事誠過矣今春以戊申忠勳褒錄事回啓判堂有咨且之意云故伊時飭敎果何如乎且況殺獄文書亦皆判下則獨於孝烈回啓豈可不爲乎更勿如是斯速人啓又啓言興陽幼學金聲澤等上言以爲本縣贈主簿張命周及其妻黃氏雙孝昭載邑誌請旌閭云矣命周孝行之卓異旣蒙贈職之典則到今又請旌閭事涉屑越請置之從之又啓言蔚山驛吏嚴德三等上言以爲渠等以贈參判嚴興道之十代孫見侵驛吏之役發關本道卽爲頉下云矣果是嚴興道之後裔則驛吏之役合有分揀請令本道査實頉給從之又啓言居昌幼學魚有元上言以爲其祖故學生震龍戊申軍功乞蒙旌貤之典云矣已於春間因道臣査啓特命存恤其子孫入錄於表忠綸音則又請褒貤殊涉猥越請置之從之又啓言慶尙道儒生具啓祥等上言以爲晉州故學生李光臨故進士李光漸及李光臨妻高氏孝烈卓異請施旌閭之典云矣曾因御史書啓光漸及高氏旣蒙復戶之典則又請旌閭事涉猥越請置之從之又啓言黃州幼學皇甫淙上言以爲其先祖忠定公仁請依忠翼公金宗瑞例不祧云矣忠定公皇甫仁偉功貞忠旣與金宗瑞一而二二而一在朝家崇報之道宜無異同而臣曹不敢擅便請議大臣稟處從之又啓言公州幼學孔載謙上言以爲尼城闕里祠頹圯請修葺云矣請令道臣奉審後量助物力趁時修葺從之又啓言藍浦幼學任思良上言以爲其祖震彥戊申軍功請蒙褒贈之典云矣今春道啓旣不登聞今因子孫之干請續續聽施殊涉屑越請置之從之又啓言安義幼學李載郁上言以爲同縣士人鄭宲孝行卓異請施旌褒之典云矣請令道臣採探實蹟論理狀聞後稟處從之又啓言居昌幼學慎維誨上言以爲其祖震彥從祖震恒戊申軍功請蒙褒贈之典云矣前後道啓旣不登聞今因子孫之干請續續聽施殊涉屑越請置之從之又啓言全羅道幼學黃龍海等上言以爲全州故學生陸震機孝行卓異請施旌閭之典云矣震機孝行實蹟屢呈見格與否依新頒定式請令道臣待明年歲首論理狀聞後稟處從之又啓言恩津幼學朴來坤上言以爲忠文公成三問神主請移奉於其家云矣今因洪州多士之呼籲移奉一款旣以議大臣稟處覆啓此上言請置之從之又啓言長湍幼學吳彥孝上言以爲其祖故府使盛載戊申軍功請蒙褒奬之典云矣吳盛載以捕捉賊培之功旣蒙加資之典又於辛巳特贈正卿則今此所請極涉猥越請置之從之又啓言交河幼學李命鉉上言以爲其高祖祥原君世寧江都殉節請蒙賜諡之典云矣李世寧旣與故相臣金尙容同時殉節特蒙贈職旌閭之恩則節惠之典自是法典所在請許施從之又啓言慶州幼學金邦潤等上言以爲太極問辨卽文穆公鄭逑所繤者也鋟梓流布至於數百年之久矣本鄕有鄭忠弼者素以行怪之人抉摘跋文下小識中一二句語毀破原書刊出新本伏乞嚴賜處分使誣賢僞本之書投諸水火云矣事係斯文爭端不可推上於朝廷請勿施從之又啓言宜寧幼學田尙馥上言以爲同縣朴昌淑孝行卓異請施旌表之典云矣昌淑孝行實蹟屢呈見格與否依新頒定式請令道臣待明年歲首論理狀聞後稟處從之又啓言淸州幼學李再烈上言以爲本州朴之垕戊申軍功請施贈官之典云矣之垕實蹟與延壽昌閔鎮綏同功一體而延閔二人旣蒙贈職之典而之垕獨未蒙一視之澤特許贈官不必爲濫從之又啓言居昌幼學李之亨上言以爲其曾祖震原祖遇光戊申倡義請蒙旌褒之典云矣道啓之不擧姓名可見其差等於李遇泰今此所請極涉猥越請勿施從之又啓言公州幼學申碩周上言以爲其祖以衡戊申軍功請蒙褒贈之典云矣以衡名載錄劵旣是褒賞之典則今此所請極涉猥越請勿施從之又啓言忠州幼學許洁等上言以爲本州故學生沈鉉妻柳氏卓行懿節請施旌閭之典云矣柳氏行誼甲辰秋因其上言旣蒙賞物之典到今又請旌閭極涉猥越請置之從之又啓言牙山幼學李心秀上言以爲其曾祖弘茂戊申殉節請蒙褒贈之典云矣李弘茂事今春特命食物存恤則又此煩請極涉猥越請勿施從之又啓言長水幼學陸弘鎮等上言以爲本縣故學生崔應文孝行卓異請施褒旌之典云矣應文孝行實蹟請令道臣論理狀聞後稟處從之又啓言居昌幼學李遇玨上言以爲其父麟原其叔鳳原龍原鵬原戊申倡義請蒙褒賞之典云矣前後道啓旣不登聞則今因子孫之于請續續聽施殊涉屑越請置之從之抱川折衝李紳上言以爲其祖觀夏孝行卓異請蒙旌閭之恩云矣李觀夏以孝行之卓異生前旣蒙給復之典則朝家恩典可謂至矣今此所請事極屑越請置之從之又啓言衿川幼學李學基上言以爲其父晋煥孝行卓異請蒙旌褒之恩云矣晋煥孝行實蹟屢呈見格與否依新頒定式請令道臣待明年歲首論理狀聞後稟處從之又啓言全羅道幼學宋守浩等上言以爲扶安故孝子李翼張孝行卓異請施褒揚之典云矣翼張孝行實蹟屢呈見格與否依新頒定式請令道臣待明年歲首論理狀聞後稟處從之又啓言江東幼學金䤴等上言以爲本縣士人李文奎孝行卓異請施棹楔之典云矣文奎孝行實蹟屢呈見格與否依新頒定式請令道臣待明年歲首論理狀聞後稟處從之又啓言全義幼學慎正東等上言以爲故儒賢李翔天官特贈莫報聖恩之萬一而尙闕贈諡之典未免士林之嗟惜請令該曹稟處云矣旣蒙貤贈之典秩躋正卿官是冡宰則易名之典似不必靳持請上裁敎以贈秩正卿用行職例賜諡亦有前例乎相考稟處又啓言贈職正卿人賜諡皆因特敎與筵達未嘗有循例賜諡之事當初覆奏未免不審不勝惶恐旣無前例請勿施允之又啓言寶城幼學尹在觀上言以爲其曾祖東郊戊申軍功請蒙褒贈之典云矣東郊旣參原從一等之列又蒙陞資超職之恩則不可無端加贈請置之從之又啓言衿川幼學李慶吾上言以爲其祖天球戊申軍功請蒙追恤之典云矣天球名參錄券官至守令不可別施加恩之典請置之從之又啓言靈光幼學李宅鎮等上言以爲本郡故參奉李宏中壬辰軍功及其玄孫萬成孝行特施褒旌云矣宏中忠節事在久遠褒忠之典不可遽議置之萬成孝行依新頒定式請令道臣歲首登聞後稟處從之又啓言南部幼學李成謙等上言以爲故忠壯公李福男家出給結復俾補香火云矣前此上言適因朝家之有事尙稽該曹之覆啓則不待發落又此煩瀆請置之從之又啓言延安幼學兪宅普等上言以爲本府故學生張性中及其妻李氏孝行卓異特施褒揚之典云矣請依新頒定式令道臣待明年歲首區別狀聞後稟處從之又啓言全羅道幼學趙時永等上言以爲淳昌韓應聖當壬辰倭變聞文烈公趙憲之起義倡率家僮奮身馳赴遂與文烈同日死之請施褒贈之典云矣年代已遠文獻無徵不可輕議請置之從之又啓言京畿幼學孟源大等上言以爲孔夫子影堂春秋享祀儀禮請酌定規武云矣夫子遺像奉安之所不於孔氏之家而別建屋宇恐非先朝下敎之本意春秋享祀又非關由於朝家者則享祀儀節之仰請成命亦未知得當請置之從之又啓言居昌幼學李時變等上言以爲贈承旨慎溟翊祠請依李述原祠例宣以恩額云永川幼學徐有謙等上言以爲靖簡公李孟專龍溪祠請賜額云矣賜額當否姑舍疏請則可而上言則不可旣有朝禁請竝置之從之又啓言忠州幼學李馨慶上言以爲其祖故府使碩復戊申厚被橫謗請蒙昭晣云矣取考戡亂錄有曰晉州營將李碩復到山陰復欲逗留次三嘉終不進又曰變生之初恬不動念屢促發兵一向觀望又曰覘賊遁始躡後斬殺旣擒之賊以爲衒要之計至有拿問之命後因備局啓功足償罪特命分揀仍任名在原從無礙仕路則在碩復恩至厚也今此上言全沒着落乃以別賜昭晣爲請猥濫無嚴莫此爲甚請令攸司考律勘處從之又啓言居昌幼學鄭弘稷上言以爲其祖彬周戊申倡義請施褒贈之典云矣彬周之功不讓於咸萬重而萬重旣蒙褒贈之典則彬周之獨未蒙恩不無向隅之歎依萬重例贈官不必過濫請上裁從之又啓言全羅道儒生崔晩賢等上言以爲靈光故士人林擇基妻李氏烈行卓異請施褒旌之典云矣依新頒定式請令道臣歲首狀聞後稟處從之又啓言恩津幼學金廉上言以爲其先祖贈承旨秀南金谷祠宇請施賜額之典云矣賜額當否姑舍疏請則可而上言則不可旣有朝禁請置之從之又啓言江華幼學姜淑上言以爲其高祖翯丙子殉節請施旌閭云矣翯旣蒙貤贈之典又許旌閭則恩典太屑請置之從之又啓言晉州閑良徐道一上言以爲其祖漢昌戊申軍功請施追奬之典云矣李遇泰日記旣非公家文字則不足徵信今春道啓初不擧論則所請極涉猥越請置之從之又啓言西部閑良金再亮上言以爲其先祖贈參判雲深河殉節請追配於褒忠祠云矣不以疏請以上言者新有禁令請置之從之又啓言全羅道幼學奇師孟等上言以爲故統制使閔濟章戊申軍功請施褒贈之典云矣濟章兄弟償功之典可謂至矣一路多士之如是齊籲太過分數請置之從之又啓言泰仁幼學權基定上言以爲其曾祖故正郞德載戊申軍功請蒙褒揚之典云矣德載旣入原從一等錄券則不可謂泯沒今春道啓不爲擧論則不可以子孫之干請輕施恩典請置之從之又啓言忠淸道幼學崔大年等上言以爲林川故縣令趙見素妻黃氏孝行及其孫聖集聖復事親之孝殉國之忠請竝旌忠孝云矣此事已經天聽至於議大臣便是已了之案請置之從之又啓言醴泉幼學嚴尙寬上言以爲其先祖贈參判興道致祭依忠文公朴彭年致祭例擧行於祀版所在之地事令該曹稟處云矣旌閭之必於寧越舊基致祭之必於旌閭所在之地可以仰認聖意之攸在則何敢以祗受處所仰請乎請置之敎以旣有表閭又是山地則所訢極爲猥越卿其嚴飭嚴尙寬使之受祭於賜祭所又啓言全羅道進士韓弘德等上言以爲贈參判柳彙進壬辰殉節請施旌贈之典云矣柳彙進與金千鎰同時投江不但邑誌之可徵且有其子投江祭文則不可以事在久遠置之施以貤贈之典恐合表奬之道請上裁從之又啓言全羅道幼學閔百諶等上言以爲故學生宋柁丁酉投水殉節請施貤贈之典云矣宋柁以濟民之子投水殉節鄕人躋配於其父之祠特施貤贈之典恐合旌表之道請上裁從之又啓言燕歧幼學鄭弘達上言以爲其先祖故相臣苯無子以從兄之子之產立爲後自是以來世守宗緖有晉州人鄭重權等稱其九世祖遵爲苯所生故渠家起訟嶺營道臣査得鄭遵親父仁德之名刑配重權於慶興矣長興人鄭奎煥者僞造磁器誌文埋其遠祖之墳請官掘出以其九世祖鄭光露卽是苯之子大抵假托粧撰都不成說故起訟完營則奎煥潛入京師遍謁搢紳誇示僞誌遽至筵白再昨年奎煥之族奎應上言請以苯配享於渠祖鄭名世之私祠至有賜祭之擧矣伏乞行査得實使倫紀不忒云矣母論彼此曲直其爲傷倫紀關風化則大矣令兩道明査指一決處之意請分付該曹從之○兵曹啓言東部良人李昌晳上言以爲其父恒躋入屬訓局馬兵服役爲五十年乞蒙加資之典云矣恒躋從軍雖曰準限不書年歲無以憑考請置之敎以年歲問于該營如不違式卽爲許施又啓言咸興出身金時奎等上言以爲本道武士等無處歸屬名以別付料久勤調用而一道之內南北異焉別付料一廳都歸於北付料以南則抄上禁軍二窠外無一人屬托處創置南道武士歸屬處履歷調用一如北付料乞蒙天恩云矣此等變通之事武士呈于道伯道臣報于備局取議稟處自有規例而渠等敢自冒瀆極爲猥越請置之從之又啓言南部律學生徒金性信上言以爲其父折衝命器總戎廳句管海西月課三種軍物自甲午至于今十五年獨當監造依前例乞蒙加資之典云矣年例應納之物謂之功勞敢希僥倖援例陳籲極涉猥屑請置之從之又啓言義州別付料軍官崔鎮遠上言以爲故相臣吳命恒本道監司時其父瑞煌定爲都別將貿納胡馬雌雄百匹放之宣少炭島今至六十年馬不蕃盛亦多羸瘠此實牧卒不善看謢之致渠以付料軍官往來京鄕觀其地形則金川靑石洞築城數百步則一夫當關萬夫莫開者此也軍裝所需莫切於牛皮而近來商賈盡括八道牛皮轉賣彼地此亦關西之一弊申飭痛禁云矣招致鎮遠逐條問之則全沒頭緖一無可取其所語意莫非干恩請勿施從之又啓言廣州良人柳兩新上言以爲其父枝彥以南漢武士庚寅春永祐園紅箭門外植雜木二萬餘株其兄命新乙巳秋又以花木千餘株遍植于園內勤勞褒奬乞蒙天恩云矣依下敎招致査問則其所爲言果如上言內辭緣而園所局內私自植木極爲無嚴其子孫之因此干恩亦涉猥越請置之敎以令守禦使知之○刑曹啓言南部幼學宋義載上言以爲其父翼彥不幸入於乙未科榜十二人中渠於戊戌四月冒死呼籲聖恩如天不加嚴誅只下勿施之敎而至如別提李義進與其父一體之人而乃蒙甄復之典其父身歿不得沾一視之澤乞蒙曠蕩之典云矣乙未科榜之事關係至重今番疏滯之擧權衡出自造化何敢仰瀆有若援例者乎請勿施敎以年久之事無以記憶取考戊戌原情且探科事外遭罹委折具意見論理回啓又啓言東部李召史上言以爲渠夫金光得及其第就成乙巳二月以其妺夫鄭盤奉殺獄干連迄今滯囚從速推覈放送乞蒙天恩云矣姑未經盤問則便屬未究竟之獄請置之從之又啓言沃溝幼學田光台上言以爲其所居邑邑少吏多侵害生民已成痼弊欲依國典除汰吏額呈官受題會議成案方爲納官之際吏輩朴應福等伺伏官門敺打其父與兄六年之間蕩敗於醫藥其兄因病致斃矣除汰吏額以祛民瘼俾伸至冤乞蒙天恩云矣請另飭道臣詳査嚴處仍汰其濫額永除邑弊從之又啓言黃州幼學金瑞慶上言以爲其所居黃州鳩島坪卽故贊成丁應斗立案處而渠之祖先買得耕食矣自康煕丙午年間丁萬重等屢訟見屈又呈議送移訟松禾官成給決立案於丁哥渠之得訟文書及本文記牌子立旨一竝奪取而司圃署又以買得行關此必是丁哥誘引締結勒奪屢百年傳來之地明査決給乞蒙天恩云矣久遠之訟不可以一邊之言遽然直斷請令道臣明白決給從之又啓言振威幼學許墩上言以爲其兄坤以殺人原犯繫在縣獄于今三年而本縣檢驗時初無傷㾗以此屢告營門迄未獲理乞蒙天恩云矣殺獄至重稱冤不足取信請令本道詳査後稟處從之又啓言東部申召史上言以爲自甲辰赦後爲其夫崔光泰鳴冤幸蒙放送之命而該曹防啓至使成命中間消融出場無期乞蒙天恩云矣以其爲夫之心平說哀苦之懇未爲不可而何敢以中間消瀜等說侵斥法官乎猥越極矣請勿施從之又啓言陽城柳召史上言以爲其舅墳山在於振威同縣禹衡奎冒葬切逼之地其夫李長榮累呈官家終不聽訟故私自掘去則本官報營門定配乞蒙放釋之天恩云矣私掘露棺罪犯何如而肆然請宥極涉猥越請置之從之又啓言抱川童蒙柳快慶上言以爲其父善培乙巳監試時以白衣現捉定配而同罪人皆蒙赦典其父獨未蒙放釋乞蒙天恩云矣善培以攔入場中被捉逃躱依律定配則比他較重請置之從之又啓言德山幼學尹象鉉上言以爲其父在倫以誤買林應五久遠奴婢事定配於碧潼同罪定配人應五已爲蒙放乞依應五例得蒙天恩云矣其所呼冤蓋出於同罪異罰而伊時判付內在倫則武斷無幾於壓良嚴刑定配爲敎則何敢比例應五隱然請宥乎請勿施從之又啓言圵部良人李春源上言以爲其父枝華昨年賣食潛屠牛肉以元犯逃匿橫被其罪定配興海家有八十老母呼哭添病乞蒙天恩云矣潛屠法禁本嚴肆然請宥極濫請勿施從之又啓言鐵山幼學金仁爀上言以爲其二十一寸鍚範葬其父於渠始祖墳墓對沖之地一門數百人列立掘塚矣其父以門長至於刑配之境三載于今尙未蒙放乞蒙天恩云矣私掘露棺罪犯何如而肆然請宥極涉猥越請勿施從之又啓言光州私奴大金上言以爲其上典世傳婢次良等所生婢二口水原居尹哥以奴妻之故忽生橫執之計換名喑錄於戶籍盜賣於京中金李兩姓兩班家故呈于刑曹盜買各人捉致捧侤音推給矣忽被尹金之構誣乞蒙天恩云矣本訟不過奴婢推尋之事則別無申辨之冤枉前判書金鍾秀已爲決給於其上典奇師益處彼隻更訟姑未決折則尤何敢作此猥越之擧乎請上言辭緣置之大金自臣曺考律勘處從之又啓言淸道幼學蔣宗琬元甲孫等上言以爲田大同木備納時不滿一疋則以他八夫之未滿疋尺數合爲一疋充其未滿自是通規而本郡則不以移充尺餘計數徵納還上則十五斗爲一斛而若不滿則不以他夫餘斗合爲作石斗量濫捧之際其弊不可形言故渠等之父辛巳年欲捄民瘼呈于營邑則奸吏輩圖囑誣呈首倡蔣世恒元慶復俱爲杖死本郡尺餘斗餘之弊一倂革罷幻弄奸吏嚴刑遠配云矣渠父冤死之說雖未知事實之如何而本郡素稱弊局吏習尤宜嚴束請令道臣詳査痛革敎以令道臣詳査革弊後使之狀聞○義禁府啓言全州喪人李德鑑上言以爲其父基敬遺事中有曰丙申三月間近畿同門四五人簡通曰湖儒輩以啓禧配享於全義故儒臣李翔書院而又以先正臣李縡幷享士論方起以爲處置之道凡我同門來會議處云云故矣父大駭作答曰此事不可但已而顧以老病無以致身須卽齊會亟奉先師位版埋置淨地所謂主事儒生上聞嚴處云又送書於兪士精曰欲尊其親貽辱先師推此心孰不可爲云云士精卽兪抄選彥鏶字也判府事兪彥鎬亦嘗洞知其事安敢誣乎伏乞鑑諒以伸至冤云矣依下敎問議于判府事兪彥鎬則以爲李基敬當湖儒輩爲賊禧冒禁配院也貽書於臣兄嚴辭痛斥果有此事書中辭意亦如其言臣亦稔知其事云矣其父生前所坐旣是事係深重身後呼冤不過私書往復則不可以此遽爲申卞之資請勿施敎以雖非此事嘗所商量貽書故儒臣一款兪判府旣云分明有是此何等公證禧賊家逆節未著之前能辦此擧可謂可奬不可罪亦可謂無愧於故宰臣李宜哲之登筵抗論故諭善朴聖源之先事斥絕今以當時所親知仍作收司之鐵案則逝者能無冤乎然關係不輕事件至重以此上言議于大臣更爲稟處又啓言西部良女李召史上言以爲其未習讀金鼎九以監的官坐於衛軍弄奸以不察之罪定配珍島而病在死境七耋舅父聞此驚慮勺水不入亦在待盡之境乞蒙放釋之恩云矣罪犯旣係科場不可輕議請置之敎以放送○漢城府啓言長湍幼學許榟上言以爲其五代祖贊成筬之墓在於廣州而年前京中市民鄭守寬偸葬於局內自本府摘奸後連捧侤音而終不掘去乞命掘移云矣請令道臣知委山在官更爲詳細査實果如上言辭意則囚禁督掘敎以重臣墳山體貌自別彼隻以市井賤類乃敢蔑視主家之無勢至有此逼近犯葬之擧官決之下又不掘移嚴飭道伯斯速決給一以正名分一以存法紀又啓言果川幼學李應瑞上言以爲其先祖溫寧君墳山在於東部美河里京居常漢輩任意偸葬乞命有司偸葬之塚一一掘去云矣許多人塚之一一掘去有難輕議請分付該部劃定境界此後民人之托以繼葬如前犯用者依法禁斷從之又啓言靑陽幼學姜啓成上言以爲其世葬之地在於大興再昨年本郡居幼學徐正奎偸葬於墓門對沖之地卽呈本官摘奸後決給於矣身則正奎肆然上言自本道定査官禮山縣監申史源摘奸以當掘之意論報營門則前道臣尹尙東以督掘已葬之塚爲難徐哥塚勿令掘移同力守護之意回啓矣主脈對沖不計步數勿許入葬昭載法典乞令道臣更査處決云矣請令道臣更定剛明官摘奸公決從之又啓言廣州幼學李宜祿上言以爲其先祖茂山君墳山在於楊州墓下居常漢韓古立蔑視其殘疲階砌下至近之地伐木起墾至於盜賣他人不勝痛迫先大王朝上言當初折受境界還爲推尋矣已亥京居士人李永德稱其土地呈于本官欲爲橫奪伏乞依前禁養云矣王子墓所事體自別而當初不善禁養末後互起訟卞抑何委折請令道臣詳査決給敎曰觀此所訴不可但以一邊之言歸之無實令道伯親執詳査決處俾無更訴之弊又啓言禮山草土臣黃▣上言以爲渠以坡州土族流寓本縣其父身死過葬於外祖置標處外戚金聖湖稱以渠祖山誣呈本官勒俸掘移侤音地形則外靑龍七十八步不見處而初非聖湖守護之地則必欲禁斷旣是法外而移其妻葬壓埋於渠之父墓三步內乞令該道移定査官從公處決云矣旣是外靑龍七十八步不見之處則當初聖湖之必欲禁斷而畢竟三步壓葬其妻抑何委折請令道臣別定剛明官從公決給從之又啓言安山幼學趙完相上言以爲其父墳山在於安山而常漢文英得偸葬於壓臨之地故呈于本官則摘奸後捉囚英得督掘而終不掘移故更訴營門監司徐有防背關有曰旣已見落痛治督掘云而英得肆然上言及其道査後營本官嚴囚督掘猶復頑拒故渠復呼籲於淸蹕之路而又有更査之命則道伯捉囚英得指日督掘矣英得使其母擊錚誣罔天聽乞令攸司嚴關督掘云矣臣待罪於畿藩時已有所洞知而伊時因英得之母上言特下判付則曾未幾何又有此呼籲極爲未安依前判付擧行更勿爭訟之意請知委道臣分付兩隻從之又啓言西部前郡守李光德上言以爲其八代祖良弼墳墓在於仁川京居士人朴理源偸葬於單靑龍逼近之地故卽往呈于本官則理源遁辭漫漶自營門行査本府則理源每每隱避乞令刻期掘移云矣朴理源之在京巧避營邑不得推捉決訟云者尤爲怪駭請令道臣別定剛明官摘奸公決以給從之又啓言北部幼學黃杞上言以爲其先祖高麗工部尙書信墳山下數十步內有三四古塚初無子孫之來往丙午春掩骸朝令之時山下居民李東益始稱其古塚子孫而以爲壓近黃氏先瑩故不得守護今因朝令願爲改築行祭云渠等聞甚驚怪呈于本府府使權䎐言于李哥曰不知幾年廢棄則斷以汝山事極乖當但以無主古塚改封云則李哥造數張草譜分作幾世之祖前後奸狀畢露于五本官三道臣而一年之內三易其祖至達天聽究問之下無辭可辨向前三四古塚果是李哥之祖墳則一幷掘移果非則以古塚置之事乞蒙天恩云此訟當辨彼塚之眞僞可決立落請令道臣摘奸詳査後狀聞從之又啓言衣廛市民金景哲上言以爲簇頭里廛女人買取渠廛物種偸破餘件入染纓子唐只行賣資生矣近來潛與三門外無賴男人符同假托女人等國役時相助執房亂賣於門外要路處女人等坐市於鐘樓街上渠等坐失物種銷廢廛門今年正月駐輦下詢時渠等敢陳亂廛之弊則下敎漢城府平市署各別禁斷渠等捉告男人於京兆照律懲治官決之下如前恣行乞令京兆永罷男人設廛之弊云矣近來民人之不載市案任自盜賣反奪本廛之利者誠爲痼弊況本府該署之年前査處不啻嚴明則乃敢恣意買賣萬萬痛駭依前禁斷毋論訟理曲直本府本署累度呈卞無所不可猥徹天聽者風習可惡狀頭請從重科治從之又啓言康津幼學張得善上言以爲渠等奠土安居於本里者累百年矣甲辰年分權鄕金慶宅惑聽地師之妖說將欲勒葬於渠村至近之地渠等禁之則慶宅兄弟多率軍丁村氓之出頭者私自結縳必欲勒葬渠等逃走告官本官卽爲摘奸圖形則自人家房門只爲三十一步而壓脈的實自官捉囚慶宅乘夜偸葬一自入葬之後十數民家死亡相續災病疊出連呈本縣每每得題而慶宅兄弟用頑不掘兩次議送廵營則營題截嚴而慶宅視若尋常亟令該道刻期掘移以保殘民云矣人家百步內勿許入葬自是法典況三十一步之近乎前後營邑處決不啻嚴明而慶宅憑藉豪鄕蔑視官令者萬萬痛駭請令道臣嚴處山在官摘奸果如上言則別加牢囚刻期掘移後移文臣府之意分付從之又啓言西部幼學李顗上言以爲渠之三代墳山在於豐德十餘年前松人朴師淳偸葬於靑龍又有朴哥兩人之偸葬幷呈官掘移尹玄鍚移葬其亡兄於前日所掘之地故渠四寸▣上言令本道査啓則廵營結辭李哥之山地反謂之朴山李用尹掘恐涉不當云豈不冤痛乎乞命卽掘勒葬之塚云矣臣待罪畿藩時因李▣上言覆奏以兩家相議同崗共護之意登聞而今又上言辭意如此請令道臣別定剛明官詳査公決從之又啓言西部幼學申大重上言以爲渠祖曾祖墳山在於豐德矣本府居李黃頭偸葬於腦後馳訴本府則使渠私和云故入呈議訟之際彼隻又偸葬其弟其所壓脈比前逼急入訴本府則本府摘奸後置渠於落科乞命公明處決云矣誠如上言辭緣則稱冤固然請令道臣別定査官指一公決而上言事體至重而京之一字初不當書而西部之部字又誤書以府字有違格式請自臣府考律科罪從之敎以添書一字誤書一字無識所致科罪一款分揀